TASUTA AVALIKU KASUTAMISE LEPING 

Abja-Paluoja								„____“___________ 2025

Eesti Evangeelse Luterliku Kiriku Halliste Püha Anna Kogudus, asukohaga , Mulgi vald, Viljandimaa, registrikoodiga 35800010 (edaspidi nimetatud Omanik), keda esindab Eesti Evangeelse Luterliku Kiriku Püha Anna Koguduse juhatuse liige _____________________, ühelt poolt ja 

Mulgi Vallavalitsus, asukohaga Pärnu mnt 30, Abja-Paluoja, Mulgi vald, Viljandimaa, registrikoodiga 77000453 (edaspidi nimetatud Omavalitsus), keda esindab valla põhimääruse alusel vallavanem Dmitri Orav, teiselt poolt,

(edaspidi eraldi nimetatud Pool ning koos ja ühiselt nimetatud Pooled), 

sõlmisid käesoleva lepingu (edaspidi nimetatud Leping) alljärgnevas:

1.	ÜLDSÄTTED
1.1.	 Lepinguga annab omanik lepingus ettenähtud Halliste kalmistu kinnistu (katastritunnus 19201:004:0011, asukohaga Kulla küla, Mulgi vald) 8,05 ha suuruse maa-ala koos kinnistul asuvate hoonete ja rajatistega tasuta avalikuks kasutamiseks Lepingus toodud tingimustel ning selle kehtivusaja jooksul.
1.2.	 Leping jõustub selle sõlmimise kuupäevast ja kehtib tähtajalisena kuni 31. detsembrini 2035. a.

2.	LEPINGU ESE 
2.1.	 Omanik annab Mulgi vallale avalikuks kasutamiseks ja kalmistu haldamiseks Halliste kalmistu kinnistu (katastritunnus 19201:004:0011) 8,05 ha suuruse maa-ala koos kinnistul asuvate hoonete ja rajatistega asukohaga Kulla küla, Mulgi vald (edaspidi nimetatud Halliste kalmistu kinnistu). 
2.2.	 Käesoleva Lepingu allakirjutamisega loetakse Halliste kalmistu kinnistu avalikuks kasutamiseks üleantuks.
2.3.	 Halliste kalmistu kinnistu kasutamise õigus on vaba kõigile lähtudes kalmistuseadusest ja kalmistu kasutamise eeskirjas sätestatud nõuetest.

3.	OMANIKU KOHUSTUSED 
3.1. Omanik kohustub:
3.1.1 hoiduma Halliste kalmistu kinnistu kasutajale takistuste tegemisest kalmistu kasutamisel ja haldamisel kooskõlas lepinguga;
3.1.2 teatama omavalitsusele kirjalikult kinnistu võõrandamisest;
3.1.3 hoiduma Halliste kalmistu kinnistu koormamisest selliste piiratud asjaõigustega, mis välistavad kinnistu avaliku kasutamise või takistavad seda olulisel määral.

4.	OMAVALITSUSE KOHUSTUSED JA ÕIGUSED
4.1. Omavalitsus kohustub:
4.1.1 tagama Halliste kalmistu kasutamisel kalmistuseaduses ning kalmistu kasutamise eeskirjas sätestatud tingimuste täitmise ja kalmistu heakorra; 
4.1.2 tagama hooldamata hauaplatside arvele võtmise ja taaskasutusse andmise vastavalt kalmistuseaduses ja kalmistu kasutamise eeskirjas sätestatud nõuetele;
4.1.3 tagama Mulgi valla eelarves vahendid kalmistu haldamiseks.

4.2. Omavalitsuse õigused: 
4.2.1 sõlmida kalmistu haldamisega seotud ülesannete täitmiseks lepinguid;
4.2.2 teostada kalmistul raietöid vastavalt vajadusele.

5.	LEPINGU MUUTMINE
5.1.	 Lepingu tingimusi võib muuta Poolte kokkuleppel, välja arvatud juhul, kui Lepingu tingimuste vajadus tuleneb Eesti Vabariigi õigusaktidest.
5.2.	 Ühe Poole esitatud taotluse lepingutingimuste muutmiseks vaatavad teised Pooled läbi kümne (10) päeva jooksul arvates taotluse saamise päevast. Keeldumise korral teatatakse sellest teistele Pooltele koos vastavasisuliste põhjendustega viie (5) päeva jooksul.

6.	LEPINGU LÕPETAMINE
6.1.	 Leping lõpeb selle tähtaja möödumisel, Lepingu ülesütlemisel või lõppemisel.

7.	LÕPPSÄTTED
7.1.	 Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel ei tulene teisele Poolele õiguslikke või majanduslikke tagajärgi. Informatsioonilist teadet võib edastada telefoni, arvutiside jms. Kaudu;
7.2.	 Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Tartu Halduskohtus;
7.3.	 Leping on koostatud eesti keeles ja allkirjastatud digitaalselt.

8.	POOLTE KONTAKTANDMED
Omanik 	Eesti Evangeelse Luterliku Kiriku Halliste Püha Anna Kogudus, asukoht, HALLISTE KIRIK, PORNUSE KÜLA, MULGI VALD, VILJANDIMAA, tel.

Omavalitsus	Mulgi Vallavalitsus, asukoht Pärnu mnt 30, Abja-Paluoja, 69403 MULGI VALD, VILJANDIMAA tel 435 4780